Diari Oficial de la Generalitat Valenciana


Sumari del DOGV 7818, del 30-06-2016 (2016/4999)

Extracte de la Resolució de 28 de juny de 2016, de la Secretaria autonòmica d'Economia Sostenible, Sectors Productius, Comerç i Treball, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2016, en aplicació de l'Ordre 4/2016, de 26 de maig, per la qual se n'aproven les bases reguladores.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7818

Data del DOGV
:   30-06-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/4999


Data del document
:   28-06-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 28 de juny de 2016, de la Secretaria autonòmica d'Economia Sostenible, Sectors Productius, Comerç i Treball, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2016, en aplicació de l'Ordre 4/2016, de 26 de maig, per la qual se n'aproven les bases reguladores. [2016/4999]  
  
  
BDNS (Identif.): 310467  
  
De conformitat amb el que preveuen els articles 17.3.b i 20.8 de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris i condicions  
Amb caràcter general les ajudes van dirigides a entitats inscrites o acreditades en la corresponent especialitat formativa abans que finalitze el termini de presentació de sol·licituds.  
A més dels esmentats requisits, en el cas de la modalitat Col·lectius hauran de ser entitats locals o entitats sense ànim de lucre que compten explícitament entre els seus principals fins estatutaris el suport a persones en situació o risc d'exclusió social o amb discapacitat, que impartiran una formació adaptada a les necessitats del corresponent col·lectiu d'entre els certificats de professionalitat i especialitats incloses en el Fitxer d'Especialitats Formatives del Servei Públic d'Ocupació Estatal (SEPE).  
En el cas de la modalitat Formació a Mida de les Empreses, els beneficiaris hauran de ser empreses o associacions empresarials que assumisquen un compromís de contractació de com a mínim el 60 % de l'alumnat desocupat que haja superat amb èxit els mòduls propis de l'especialitat principal del curs. En aquesta modalitat, el requisit d'acreditació haurà de complir-se abans de formular la proposta de resolució i es permet la subcontractació amb una entitat acreditada o inscrita, si és el cas.  
  
Segon. Objecte  
Convocar per a l'exercici 2016 subvencions per a la realització d'accions formatives dirigides prioritàriament a persones desocupades i la formació amb compromís de contractació.  
  
Tercer. Bases reguladores  
Ordre 4/2016, de 26 de maig, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el Programa de Formació Professional per a l'Ocupació, per a la realització d'accions formatives dirigides prioritàriament a persones desocupades i la formació amb compromís de contractació, publicada en el Diari Oficial de la Comunitat Valenciana en data 2 de juny de 2016.  
  
Quart. Quantia  
Per a la modalitat Formació per a la Inserció, s'assigna una import màxim de 11.909.886,00 - amb la següent distribució territorial:  
   
  
Alacant: 19.380.042,00 -  
Castelló: 4.648.531,00 -  
València: 87.570.824,00 -  
   
Per a la modalitat de Formació Modular Transversal s'assigna un import màxim de 2.000.040 - amb la següent distribució territorial:  
Alacant: 774.016 -  
Castelló: 227.204 -  
València: 998.820 -  
Per a la modalitat Col·lectius s'assigna un import màxim de 1.860.919 - que es distribuirà provincialment en funció de la desocupació registrada.  
  
Per a la Modalitat Formació a Mida de les Empreses s'assigna un import màxim d'1.500.000 ?.  
  
Per a les ajudes a l'alumnat s'assigna un import màxim de 3.840.226 ?.  
  
S'assigna un import màxim de 80.000 ?, per a les ajudes a l'alumnat previstes en l'Ordre 5/2014, de 14 de maig, de la Conselleria d'Economia, Indústria Turisme i Ocupació, per la qual es regulen i convoquen subvencions a empreses o associacions empresarials per a finançar la impartició d'accions formatives a mida d'aquestes, amb compromís de contractació de persones desocupades, durant l'exercici de 2014, la data prevista de finalització de la qual, d'acord amb la documentació d'inici de curs presentada per l'entitat, siga posterior al 31 d'octubre de 2014, o el dret de la qual a l'ajuda s'haguera generat després de la data esmentada, com a conseqüència de la realització del mòdul de PPNL/FCT.  
  
  
Cinqué. Termini de presentació de sol·licituds  
El termini de presentació de sol·licituds serà amb caràcter general de 20 dies naturals comptats des de l'endemà de la publicació d'aquesta resolució en el Diari Oficial de la Comunitat Valenciana. Per a la modalitat Formació a Mida de les Empreses, el termini finalitzarà abans de l'1 de novembre de 2016.  
Per a les sol·licituds esmentades en l'últim paràgraf de l'apartat quart, s'obri un termini d'un mes des de l'entrada en vigor d'aquesta resolució per a la presentació de les corresponents sol·licituds.  
  
València, 28 de juny de 2016.- La directora general del SERVEF: María José Mira Veintimilla.